Friebe teate järele (Handbuch d. Gesch. Lief.-, Ehst.-u. Kurlands) olevat Russowi kroonikast ka üks ülemsaksakeelne tõlge, aga ainult käsikirjas, olemas olnud, mida K. W. Cruse arvates ka Chr. Kelch oma ajaloo kirjutamisel on tarvitanud; laiemalt tuttavaks ei ole see käsikiri mitte  saanud. Trükis ilmus Russowi ajalugu Ülemsaksa keeles alles a. 1845 Tallinnas, F. I. Koppelsoni kirjastusel, ülemkooliõp. Ed. Pabsti tõlkes, mõnesuguste keeleliste ja sele­tavate märkustega; aga ka see väljaanne on raamatu­kauplustest juba ammugi otsas.